Hansakollane

Hansakollane, ka asokollane on rühm sünteetilisi orgaanilisi asovärvil põhinevaid värvipigmente, mida toodetakse naftatööstuse toorainetest. Kasutatakse õli-, akrüül- ja akvarellvärvides. Esimene patenteeritud hansakollane on värvainete indeksis tähistega PY1 (Pigment Yellow 1) ja CI 11680, CAS-numbriga CAS 2512-29-0. Hilisemad parandatud variandid kandsid tähiseid PY3, PY5 ja PY10. Tänapäeval kasutatakse sama nime all viimast parandatud omadustega toodet värvainete indeksi tähisega PY74 (Pigment Yellow 74) ja 11741, CAS-number CAS 6358-31-2. Eesti kaubandusvõrgus leiab värvi müügil hansa kollase ja azo kollase nime all, aga ka erinevatelt tootjatelt erinevate nimetuste all nagu Cadmium Yellow Hue, Chrome Yellow Hue, Permanent Yellow, Process Yellow, Jaune Primaire, Winsor Yellow, Azo Yellow, Sahara Yellow jt. Hansakollane on odav ja keemiliselt stabiilne asendaja varem kasutusel olnud anorgaanilistele pigmentidele, mis on kalliduse, mürgisuse või keemilise ebapüsivuse pärast käibelt kadunud. Pigmenti pole mainitud Eestis enne kui 21. sajandil, võib oletada, et see jõudis siinsele turule alles pärast nõukogude perioodi lõppu. Hansakollase valguskindlus on sarnane kaadmiumkollase omale, vaid suures lahjenduses väheneb värvi valguskindlus. Värvus varieerub eredast sidrunkollasest kuni punakaskollaseni. Värvitugevus ja kattevõime on olenevalt värvi kvaliteedist ja tootmisprotsessist hea või koguni väga hea. Pigment on vastupidav hapetele ja alustele. Märgumisvõime pole kõige parem ja vesilahustuvate värvide jaoks toodetakse hansakollast valmistehtud pastana. Hansakollane oli esimene kunstivärvide tarbeks sünteesitud orgaaniline värvipigment, mis ei baseerunud mõnel orgaanilisel lakil. Pigmendi sünteesis keemik Hermann Wagner ja tõi turule ettevõte Hoechst AG 1909. aastal. Esimene turule toodud hansakollane pidi asendama mürgise kroomkollase, sõna hansa pakkus nimesse tootja ise. Hansakollane on tüüpiline monoasoühend, mille puhul on molekulis kromofoorne asorühm -N=N-. Kunstnikud hakkasid hansakollast entusiastlikult kasutama juba alates 1920. aastatest, pärast selle jõudmisest laiatarbemüüki 1915. aastal. Dokumenteeritud on selle erekollase värvi kasutamine Pablo Picasso Dora Maari portreedes (1938), Jackson Pollocki töös "There Were Seven in Eight" (1945), Yves Kleini maalis "Monochrome Orange" (1955) ja Sigmar Polke maalis "Treppenhaus" (1982). PY1. - The Color of Art Pigment Database: Pigment Yellow, PY PY3. - The Color of Art Pigment Database: Pigment Yellow, PY PY5. - The Color of Art Pigment Database: Pigment Yellow, PY PY10. - The Color of Art Pigment Database: Pigment Yellow, PY https://www.seilnacht.com/Lexikon/py74.html PY74. - The Color of Art Pigment Database: Pigment Yellow, PY http://www.arte.ee/et/a/akvarellvarv-valged-ood-kuvett-2-5ml-215-hansa-kollane https://www.galeriig.ee/mod_shop_c61fbef63df5ff317aecdc3670094472_Akrlvrv-Rembrandt--40-ml_est The Color of Art Pigment Database: Pigment Yellow, PY PY4. - The Color of Art Pigment Database: Pigment Yellow, PY PY65. - The Color of Art Pigment Database: Pigment Yellow, PY PY73. - The Color of Art Pigment Database: Pigment Yellow, PY PY74. - The Color of Art Pigment Database: Pigment Yellow, PY https://colourlex.com/project/hansa-yellow/ http://cameo.mfa.org/wiki/Hansa_yellow https://www.pablo-ruiz-picasso.net/theme-doramaar.php https://www.jackson-pollock.org/there-were-seven-in-eight.jsp http://www.yvesklein.com/en/oeuvres/view/1086/untitled-orange-monochrome/?of=8[alaline kõdulink] "arhiivikoopia". Originaali arhiivikoopia seisuga 17. juuni 2019. Vaadatud 17. juuni 2019.{{cite web}}: CS1 hooldus: arhiivikoopia kasutusel pealkirjana (link) Hansakollane portaalis colourlex.com Hansakollane kunsti- ja konserveerimismaterjalide andmebaasis CAMEO Hansakollane PY1 andmebaasis PubChem Hansakollane PY3 andmebaasis PubChem Hansakollane PY65 andmebaasis PubChem Akvarellvärvides kasutatavate pigmentide PY65 ja PY74 võrdlus praktikas